|  |  |  |
| --- | --- | --- |
|  | OBČINA HORJUL  Občinski trg 1  1354 HORJUL   (01) 7591 120 / 040 350 273 [www.horjul.si](http://www.horjul.si);  e-mail: [obcina@horjul.si](mailto:obcina@horjul.si) |  |

**RAZPISNA**

**DOKUMENTACIJA**

za

Javni razpis za sofinanciranje nakupa malih komunalnih čistilnih naprav (MKČN) na območju Občine Horjul v letu 2026

Vsebina:

1. Besedilo javnega razpisa (str. 1-4)
2. Razpisni obrazci (5-19)

Številka: 354-0002/2026-2

Horjul, 14.01.2026

1. **BESEDILO JAVNEGA RAZPISA**

Občina Horjul na podlagi 21. in 29. člena Zakona o lokalni samoupravi (ZLS) (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 11/14 – popr., 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A, 80/20 – ZIUOOPE, 62/24 – odl. US, 102/24 – ZLV-K in 83/25 - ZOUL), Odloka o odvajanju in čiščenju komunalne in padavinske odpadne vode (Uradni list RS, št. 15/09), Uredbe o odvajanju in čiščenju komunalne odpadne vode (Uradni list RS, št. 98/15, 76/17, 81/19, 194/21, 44/22 – ZVO-2, 21/25 – ZOPVOOV in 113/25), Uredbe o emisiji snovi in toplote pri odvajanju odpadnih voda v vode in javno kanalizacijo (Uradni list RS, št. 64/12, 64/14, 98/15, 44/22 – ZVO-2, 75/22, 157/22), Odloka o občinskem prostorskem načrtu Občine Horjul (Uradni list RS, št. 106/13, 3/16 – obz. razl., 52/17, 76/18 in 140/20 – obv. razl.), Programa izvajanja javne službe odvajanja in čiščenja odpadne vode za obdobje 2024-2028, Operativnega programa odvajanja in čiščenja komunalne odpadne vode v Republiki Sloveniji, Operativnega programa odvajanja in čiščenja komunalne odpadne vode v občini Horjul in Statuta Občine Horjul (Uradni list RS, št. 63/10, 105/10, 100/11, 80/13, 28/25 in 44/25), Pravilnika o sofinanciranju malih komunalnih čistilnih naprav na območju Občine Horjul (Uradni list RS, št. 156/22), Odloka o proračunu Občine Horjul za leto 2026 (Uradni list RS, št. 114/25) objavlja

**Javni razpis za sofinanciranje nakupa malih komunalnih čistilnih naprav na območju Občine Horjul v letu 2026**

1. **Predmet razpisa:**

Predmet razpisa je sofinanciranje dela stroškov nakupa malih komunalnih čistilnih naprav (v nadaljevanju: MKČN) do velikosti 50 populacijskih ekvivalentov (v nadaljevanju: PE). Sofinanciranje je namenjeno občanom Občine Horjul, da skladno s predpisi zagotovijo čiščenje odpadne vode iz stanovanjskih objektov na območju Občine Horjul.

1. **Upravičenci:**

Upravičenci so fizične osebe, ki so lastniki oz. solastniki stanovanjskih objektov, v katerih imajo prijavljeno stalno prebivališče in se nahajajo na območju občine Horjul, kjer z Operativnim programom odvajanja in čiščenja komunalne odpadne vode v občini Horjul ni predvidena izgradnja javnega kanalizacijskega omrežja oziroma izven območij aglomeracij. V primeru izgradnje skupne MKČN za več enostanovanjskih objektov ali za enega ali več večstanovanjskih objektov je upravičenec in vlagatelj tisti investitor, ki je opredeljen v pogodbi, v kateri se uredijo medsebojna razmerja in mora biti priložena vlogi za sofinanciranje. Upravičenec lahko pridobi proračunska sredstva za isto naložbo oziroma en stanovanjski objekt le enkrat. Do sofinanciranja niso upravičeni lastniki (fizične osebe), ki nimajo poravnanih obveznosti do Občine Horjul ali so v sodnem sporu z Občino Horjul, in pravne osebe.

1. **Upravičeni stroški:**

Za upravičene stroške se šteje strošek nakupa MKČN velikosti do 50 PE. Upravičeni stroški se dokazujejo s potrdilom o plačilu računa za nakup MKČN in lahko nastanejo od 01.01.2018 dalje. Upravičeni stroški so stroški z DDV. Gradbena in pripravljalna dela ter dokumentacija niso upravičen strošek.

1. **Višina sofinanciranja:**

Višina pomoči znaša do 60 % upravičenih stroškov za nakup MKČN oziroma največ 350 €/PE. V primeru nakupa ene MKČN za več enostanovanjskih objektov oziroma za enega ali več večstanovanjskih objektov se smiselno upošteva prvi stavek tega odstavka.

1. **Višina in rok za porabo sredstev:**

Sofinancerska sredstva v višini 8.000,00 € so zagotovljena v proračunu Občine Horjul za leto 2026, na proračunski postavki »1525 - Male čistilne naprave«.

Na omenjeni postavki so tudi sredstva za izvedbo Javnega razpisa za sofinanciranje nakupa hišnih črpališč komunalnih odpadnih voda na območju Občine Horjul v letu 2026. V kolikor se bo tekom razpisa ugotovilo potrebe po prerazporeditvi znotraj PP 1525 Male čistilne naprave se sredstva prerazporedijo s sklepom.

Rok za porabo sredstev po tem razpisu je 31.12.2026.

1. **Pogoji in omejitve:**
2. Osnovni pogoji za sofinanciranje MKČN so:
3. sofinanciranje za MKČN se ne dodeli za naložbe izven območja Občine Horjul,
4. upravičenec mora izpolniti pogoje iz 2. člena Pravilnika o sofinanciranju MKČN na območju Občine Horjul in mora biti lastnik zemljišča, na katerem načrtuje postavitev MKČN, oziroma mora imeti pridobljeno pravico graditi, upravičenci morajo razpolagati z zemljiščem,
5. ob zagonu MKČN mora biti ukinjeno odvajanje komunalne odpadne vode preko obstoječe greznice v skladu s pogoji izvajalca javne gospodarske službe odvajanja in čiščenja komunalne in padavinske odpadne vode na območju Občine Horjul,
6. MKČN mora imeti pridobljeno poročilo o prvih meritvah za MKČN, ki je izdelano v skladu s predpisom, ki ureja prve meritve in obratovalni monitoring odpadnih voda, ki se izkazuje z dopisom izvajalca javne službe JP VOKA SNAGA d.o.o., da ima upoštevan 90% učinek čiščenja pri obračunu plačila okoljske dajatve,
7. MKČN mora biti vgrajena in delujoča (v času vložitve vloge mora vlagatelj priložiti kopijo dokazila o nakupu MKČN – račun),
8. lokacija MKČN mora omogočati dostop in neovirano praznjenje,
9. upravičenci, ki bodo za več objektov postavili skupno MKČN, morajo vlogi priložiti podpisan medsebojni dogovor vseh uporabnikov MKČN, ki ni časovno omejen in določiti osebo, ki bo zadolžena za upravljanje MKČN, ter sklenjeno služnostno pogodbo med lastniki zemljišč in investitorji, ki mora biti priložena vlogi za sofinanciranje,
10. vgrajena MKČN mora imeti certifikat oziroma listino o skladnosti izdelka z zahtevami glede doseganja mejnih vrednostih parametrov odpadnih vod, kot jih predpisujejo veljavni zakonski in podzakonski predpisi, ki urejajo področje odvajanja in čiščenja odpadnih voda,
11. MKČN mora biti izven predvidenih območij aglomeracij, na katerih se predvideva izgradnja kanalizacije skladno z Operativnim programom odvajanja in čiščenja komunalne odpadne vode v Občini Horjul,

10. MKČN je lahko postavljena tudi na območju predvidenih aglomeracij, vendar mora biti na podlagi soglasja izvajalca javne službe razvidno, da objekt na kanalizacijo ne bo priklopljen,

11. čiščenje komunalne odpadne vode v MKČN mora biti skladno z veljavnimi zakonskimi in podzakonskimi predpisi, ki urejajo področje odvajanja in čiščenja odpadnih voda.

1. Vlogi za pridobitev nepovratnih sredstev za MKČN mora biti priloženo:

* osnovni podatki o MKČN (proizvajalec, kapaciteta ipd.),
* izjavo o lastnostih MKČN v skladu s predpisi, ki urejajo gradbene proizvode, če gre za tipsko MKČN,
* račun o nakupu MKČN,
* druge z javnim razpisom določene priloge.

1. **Vloga:**

Vloga mora biti podana na obrazcih vloge v prilogi razpisa. Vloga mora biti podpisana s strani vlagatelja (upravičenca ali njegovega pooblaščenca). Vlogi morajo biti priloženi vsi dokumenti, ki so navedeni in zahtevani na obrazcih.

1. **Način prijave in roki:**

Vlagatelji izpolnjeno razpisno dokumentacijo z vsemi zahtevanimi prilogami pošljejo priporočeno po pošti na naslov Občina Horjul, Občinski trg 1, 1354 Horjul ali jo v času uradnih ur oddajo neposredno na sedežu občine. Pisemska ovojnica mora biti opremljena s pripisom »Ne odpiraj - JR MKČN 2026«, na hrbtni strani morajo biti navedeni ime, priimek in naslov pošiljatelja vloge.

Razpis je odprt do porabe sredstev oziroma najkasneje **do petka, 23.10.2026**. V primeru predčasnega zaprtja razpisa bosta datum in ura zaprtja razpisa objavljena na spletni strani občine.

1. **Obravnavanje vlog in nadaljnji postopek:**
2. Odpiranje in pregled vlog:

Vloge se odpirajo po časovnem vrstnem redu prejetja. Odpiranje vlog ni javno in poteka obdobno, ko prispe primerno število prijav. Prispele vloge pregleda in strokovno oceni komisija, ki jo imenuje župan Občine Horjul.

1. Popolnost in dopolnitev vlog:

Vloga se šteje za popolno, če je izpolnjena na obrazcih razpisne dokumentacije, če je razumljiva in ima priložene vse potrebne priloge. Vlagatelje nepopolnih vlog se pisno pozove k dopolnitvi. Rok dopolnitve je 8 dni od prejema poziva za dopolnitev. Dopolnitve, prejete po navedenem roku se ne upoštevajo.

Popolne vloge se razvrstijo po datumu in uri prejetja. Pravočasno dopolnjene vloge se uvrstijo po vrstnem redu na seznam, glede na prejem dopolnitve. V primeru, da je v seznam popolnih vlog uvrščeno več vlog, kot je na voljo sredstev, se sredstva razdelijo popolnim vlogam na začetku seznama, glede na časovni vrstni red datuma in ure prejema in glede na razpoložljiva sredstva.

S sklepom se zavrže vloge:

* ki so prispele po zaključku razpisa,
* ki niso oddane na predpisani razpisni dokumentaciji,
* nepopolne vloge, ki jih v navedenem roku vlagatelj ne dopolni ali jih dopolni neustrezno.

S sklepom se zavrne vloge, ki:

* so neutemeljene,
* so vsebinsko neustrezne,
* ne izpolnjujejo pogojev za prijavo.

1. Obveščanje o izboru:

O dodelitvi sredstev, na predlog strokovne komisije, z odločbo odloči občinska uprava Občine Horjul. Izračun višine dodeljenih sredstev, namen in upravičeni stroški so navedeni v obrazložitvi odločbe. Vlagatelji bodo o izidu razpisa obveščeni najkasneje v 30-ih dneh po odpiranju vlog.

1. **Zahtevek:**

Za izplačilo sredstev vlagatelji vlagajo zahtevke na predpisanem obrazcu ter predložijo obvezne priloge. Izplačilo se upravičencu izvrši po opravljeni montaži in plačani storitvi na podlagi vloženega zahtevka za izplačilo, kateremu se priloži dokumentacijo, ki je navedena spodaj na *Prilogi 10*.

Zahtevek se lahko vloži na podlagi zaključene gradnje. Šteje se, da je gradnja zaključena, ko je MKČN montirana, parametri nastavljeni, izdelano Poročilo o prvih meritvah, pridobljena dokumentacija izvajalca javne službe JP VOKA SNAGA d.o.o., da ima upoštevan 90% učinek čiščenja pri obračunu plačila okoljske dajatve.

Poročilo o prvih meritvah se opravi po vzpostavitvi stabilnih obratovalnih razmer predvidoma med 3. in 9. mesecem po 1. zagonu MKČN. Celoten postopek izdelave Poročila o prvih meritvah traja vsaj 1 mesec in vključuje pridobitev vseh potrebnih podatkov za evidence, ki jih mora izvajalec javne službe voditi, pregled delujoče čistilne naprave na terenu, izdelava Poročil o pregledu in po potrebi vzorčenje očiščene odpadne vode.

Na podlagi popolnega zahtevka se izplačajo sredstva na vlagateljev transakcijski račun.

1. **Spremljanje namenske porabe sredstev:**

Za namensko porabo proračunskih sredstev za nakup MKČN je na Občini Horjul zadolžena komisija, ki jo imenuje župan.

Upravičenec je dolžan vrniti nenamensko porabljena sredstva skupaj z zakonitimi zamudnimi obresti, ki se obračunavajo od dneva plačila upravičencu, do dneva vračila sredstev v primerih, če se ugotovi:

* da so bila dodeljena sredstva delno ali v celoti nenamensko porabljena,
* da je upravičenec za katerikoli namen pridobitve sredstev navajal neresnične podatke,
* če investicije, za katero je upravičenec pridobil sredstva, ni dokončal oziroma jo je končal v bistveno manjšem obsegu, kot je predvideval v prijavi na razpis,
* druge ugotovljene nepravilnosti pri uporabi sredstev.

1. **Razpisna dokumentacija in informacije:**

Razpisna dokumentacija je objavljena na občinski spletni strani www.horjul.si. Zainteresirani pa jo lahko tudi osebno prevzamejo v času uradnih ur na sedežu Občine Horjul, Občinski trg 1, 1354 Horjul.

Dodatne informacije dobite preko e-naslova obcina@horjul.si ali po telefonu 01 759 11 24.

|  |  |  |
| --- | --- | --- |
| Številka: 354-0002/2026-2 |  | Občina Horjul |
| Horjul, 14.01.2026 |  | Župan |
|  |  | Janko Prebil l.r. |

1. **RAZPISNI OBRAZCI**

**VLOGA JR MKČN 2026**

1. **PODATKI O VLAGATELJU:**

|  |  |
| --- | --- |
| Ime in priimek vlagatelja: |  |
| Naslov (ulica/hišna št. ter poštna št./kraj): |  |
| Davčna številka: |  |
| EMŠO (fizična oseba): |  |
| Številka računa (TRR): |  |
| Banka, pri kateri je odprt TRR: |  |
| Telefon oziroma GSM vlagatelja: |  |
| e-naslov vlagatelja: |  |

1. **OSNOVNI PODATKI O MKČN:**

|  |
| --- |
| Oznaka MKČN (opis vrste naložbe): |
| Proizvajalec:  Vrsta:  Velikost (št. PE): |

1. **LOKACIJA NALOŽBE:**

|  |  |
| --- | --- |
| Katastrska občina: |  |
| Številka parcele, kjer se nahaja MKČN: |  |
| Naslov stavb, ki se priključujejo na MKČN: |  |

1. **RAČUN:**

|  |  |
| --- | --- |
| Račun št.:  (priloži kopijo računa) |  |
| Datum plačila računa:  (priloži kopijo dokazila o plačilu) |  |

1. **TERMINSKI NAČRT:**

|  |  |  |  |  |
| --- | --- | --- | --- | --- |
| Začetek izvajanja naložbe (nakup MKČN): | Zaključek izvajanja naložbe (postavitev MKČN): | | Vložitev zahtevka  (po pridobljenem dopisu IJS): | |
| Datum: \_\_\_\_\_\_\_\_\_\_\_\_\_\_\_ | | | (Podpis vlagatelja) \_\_\_\_\_\_\_\_\_\_\_\_\_\_\_\_\_\_ | |

**SEZNAM OBVEZNIH PRILOG, KI JIH MORA PREDLOŽITI VLAGATELJ OB PREDLOŽITVI VLOGE:**

1. **Izjava** vlagatelja(*Priloga 1*).
2. **Kopija računa** za nakup MKČN, iz katere je razvidno, da cena vključuje montažo in prvi zagon MKČN z nastavitvijo parametrov. Priložiti je potrebno tudi **kopijo dokazila o plačilu**, kjer je razviden datum plačila računa (*Priloga 2*).
3. Izjava proizvajalca, da ima MKČN, ki je predmet ponudbe, **izjavo o lastnostih oziroma listino o skladnosti izdelka** z zahtevami glede doseganja mejnih vrednostih parametrov odpadnih vod, kot jih predpisuje Uredba o odvajanju in čiščenju komunalne odpadne vode (Uradni list RS, št. [98/15](http://www.uradni-list.si/1/objava.jsp?sop=2015-01-3842), [76/17](http://www.uradni-list.si/1/objava.jsp?sop=2017-01-3715), [81/19](http://www.uradni-list.si/1/objava.jsp?sop=2019-01-3723), [194/21](http://www.uradni-list.si/1/objava.jsp?sop=2021-01-3885) in [44/22](http://www.uradni-list.si/1/objava.jsp?sop=2022-01-0873) – ZVO-2) (*Priloga 3*).
4. **Dopis izvajalca javne službe JP VOKA SNAGA d.o.o., da ima MKČN upoštevan 90% učinek čiščenja pri obračunu plačila okoljske dajatve. (***Priloga 4*).
5. **Poročilo o prvih meritvah** (*Priloga 5*).
6. **Izpolnjen in parafiran vzorec pogodbe** (*Priloga 6*).

Vlagatelj parafiranje opravi na vsaki strani pogodbe, da potrdi, da je seznanjen z vsebino pogodbe in se z njo strinja.

1. V kolikor parcela, na kateri se postavlja MKČN, ni v lasti oziroma ni v celoti v lasti vlagatelja, je potrebno priložiti pisno **soglasje lastnika oziroma solastnika zemljišča** (*Priloga 7*).
2. **Pooblastilo** za vložitev vloge, s podpisom vseh lastnikov stavb, ki bodo uporabljali MKČN (samo za vloge, kjer se za več objektov z različnimi lastniki postavi skupna MKČN) (*Priloga 8*).
3. Podpisan **medsebojni dogovor** vseh uporabnikov MKČN, ki ni časovno omejen,iz katerega bo razvidna delitev stroškov vzdrževanja MKČN in oseba, ki bo zadolžena za upravljanje MKČN (samo za vloge, kjer se za več objektov z različnimi lastniki postavi skupna MKČN) (*Priloga 9*).
4. **Zahtevek za izplačilo sredstev** (po zaključku naložbe) (*Priloga 10*).

Za to stranjo priložite priloge po vrstnem redu.

*Priloga 1*

**IZJAVA VLAGATELJA**

**Izjavljam, da:**

1. sem seznanjen/-a z vsebino Javnega razpisa za sofinanciranje MKČN na območju Občine Horjul v letu 2026 in razpisne dokumentacije ter da z njima brez kakršnih koli zadržkov v celoti soglašam,
2. so vsi v vlogi navedeni podatki popolni in verodostojni,
3. sem seznanjen/-a s posledicami navajanja neresničnih podatkov v tej vlogi,
4. bodo dodeljena sredstva v celoti namensko porabljena,
5. bom investicijo, za katera sem pridobil/-a sredstva, dokončal/-a v obsegu, kot sem predvideval/-a v javnem razpisu, v nasprotnem primeru bom spremembe predhodno javil/-a Občini Horjul,
6. se strinjam z načinom zbiranja in obdelave podatkov, ki se uporablja za izvajanje tega razpisa in z objavo osnovnih podatkov projekta za potrebe obveščanja javnosti o financiranju projektov s strani Občine Horjul,
7. nimam neporavnanih finančnih obveznosti do Občine Horjul,
8. lokacija postavitve MKČN omogoča dostop in neovirano praznjenje,
9. za namen postavitve MKČN nisem pridobil drugih javnih sredstev.

|  |  |
| --- | --- |
| V \_\_\_\_\_\_\_\_\_\_\_\_\_\_\_\_\_,  dne\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Podpis vlagatelja) |
|  |  |

*Priloga 2*

**KOPIJA RAČUNA IN DOKAZILA O PLAČILU**

Priložite **kopijo računa** za nakup MKČN, iz katere je razvidno, da cena vključuje montažo in prvi zagon MKČN z nastavitvijo parametrov. Priložiti je potrebno tudi **kopijo dokazila o plačilu**, kjer je razviden datum plačila računa.

*Priloga 3*

**IZJAVA O SKLADNOSTI OZIROMA IZJAVA PONUDNIKA/PROIZVAJALCA MKČN:**

Podjetje

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(navedite naziv in sedež podjetja)

**IZJAVLJAMO,**

da ima

(navedite podatke o MKČN, ki je v ponudbi - vključno z navedbo naslova postavitve)

Izjavo o lastnostih oziroma listino o skladnosti izdelka z zahtevami glede doseganja mejnih vrednostih parametrov odpadnih vod, kot jih predpisuje Uredba o odvajanju in čiščenju komunalne odpadne vode (Uradni list RS, št. [98/15](http://www.uradni-list.si/1/objava.jsp?sop=2015-01-3842), [76/17](http://www.uradni-list.si/1/objava.jsp?sop=2017-01-3715), [81/19](http://www.uradni-list.si/1/objava.jsp?sop=2019-01-3723), [194/21](http://www.uradni-list.si/1/objava.jsp?sop=2021-01-3885) in [44/22](http://www.uradni-list.si/1/objava.jsp?sop=2022-01-0873) – ZVO-2)

in

da je čiščenje komunalne odpadne vode skladno z ostalimi določili Uredbe o odvajanju in čiščenju komunalne odpadne vode (Uradni list RS, št. [98/15](http://www.uradni-list.si/1/objava.jsp?sop=2015-01-3842), [76/17](http://www.uradni-list.si/1/objava.jsp?sop=2017-01-3715), [81/19](http://www.uradni-list.si/1/objava.jsp?sop=2019-01-3723), [194/21](http://www.uradni-list.si/1/objava.jsp?sop=2021-01-3885) in [44/22](http://www.uradni-list.si/1/objava.jsp?sop=2022-01-0873) – ZVO-2).

Datum:\_\_\_\_\_\_\_\_\_\_\_\_\_\_\_\_\_\_\_\_\_

Podpis in žig odgovorne osebe ponudnika:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Opomba: obrazec IZJAVA služi le kot pomoč vlagatelju. V kolikor ima podjetje izjave na svojih obrazcih, lahko priložite njihove izjave.

*Priloga 4*

**DOPIS IZVAJALCA JAVNE SLUŽBE JP VOKA SNAGA d.o.o., DA IMA MKČN UPOŠTEVAN 90% UČINEK ČIŠČENJA PRI OBRAČUNU PLAČILA OKOLJSKE DAJATVE.**

*Priloga 5*

**POROČILO O PRVIH MERITVAH**

Priložite poročilo o prvih meritvah.

*Priloga 6*

**VZOREC POGODBE**

Vzorec pogodbe se izpolni, kjer je označeno, parafira ter priloži vlogi.

Parafiranje se opravi na vsaki strani pogodbe, da se potrdi, da je celotno besedilo usklajeno in sprejeto.

**Občina Horjul, Občinski trg 1, 1354 Horjul**, ki jo zastopa župan Janko Prebil, davčna št.: SI19084951, matična št.: 13312180000 (v nadaljevanju: Občina)

in

**Ime in priimek, naslov, pošta** \_\_\_\_\_\_\_\_\_\_\_\_\_\_\_\_\_\_\_\_\_\_\_, rojen/-a \_\_\_\_\_\_\_\_\_\_\_\_\_\_\_\_\_\_\_, davčna št. \_\_\_\_\_\_\_\_\_\_\_\_\_\_ (v nadaljevanju: Upravičenec)

skleneta in dogovorita naslednjo

**POGODBO ŠT. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**o sofinanciranju nakupa MKČN**

1. člen

Pogodbeni stranki uvodoma ugotavljata, da:

* je Občina na občinski spletni strani www.horjul.si objavila Javni razpis za sofinanciranje malih komunalnih čistilnih naprav (v nadaljevanju: MKČN) na območju Občine Horjul v letu 2026,
* je Občina zagotovila sredstva za izvedbo javnega razpisa v proračunu Občine Horjul, natančneje proračunska postavka »1525 Male čistilne naprave«, NRP »OB162-11-0006 Male čistilne naprave«,
* se je Upravičenec v roku prijavil na javni razpis za sofinanciranje nakupa MKČN, za kar se mu odobri sredstva.

1. člen

Pogodbeni stranki se s to pogodbo dogovorita, da Občina sofinancira nakup Upravičenčeve MKČN na način, kot to izhaja iz odločbe št. \_\_\_\_\_\_\_\_\_\_\_\_\_\_\_\_\_\_ z dne \_\_\_\_\_\_\_\_\_\_\_\_\_\_\_\_\_. Upravičenec se s podpisom te pogodbe odpoveduje pravici do pritožbe, zato odločba št. \_\_\_\_\_\_\_\_\_\_\_\_ z dne \_\_\_\_\_\_\_\_\_\_\_ s podpisom te pogodbe postane pravnomočna in dokončna.

1. člen

Občina na podlagi javnega razpisa za sofinanciranje nakupa MKČN ter prejete dokumentacije (in dopolnitev) Upravičencu (ime, priimek, naslov) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, 1354 Horjul za nakup MKČN (lokacija naložbe: koordinate x in y ali parcelna št. in k.o.) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ v letu 2026 odobri sofinancerska sredstva v višini \_\_\_\_\_\_\_\_\_\_\_\_\_\_\_\_\_\_ EUR.

1. člen

Upravičenec je po zaključku investicije Občini že predložil popoln zahtevek z zahtevanimi prilogami o nakupu in brezhibnem zagonu ter obratovanju MKČN.

Občina bo sofinancerski znesek nakazala na transakcijski račun Upravičenca TRR \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, odprt pri banki \_\_\_\_\_\_\_\_\_\_\_\_\_\_\_\_\_\_\_\_\_\_\_\_, po podpisu te pogodbe, na podlagi že prejetega popolnega zahtevka za izplačilo.

1. člen

Upravičenec se zavezuje, da bo sofinancerska sredstva za nakup MKČN po tej pogodbi porabil pod pogoji iz javnega razpisa, citiranega v prvi alineji 1. člena te pogodbe.

Upravičenec se zavezuje, da bo MKČN obratovala skladno z navodili in predpisi ter da bo zagotavljal redno in izredno vzdrževanje MKČN.

Upravičenec bo skladno z 28. členom Uredbe o odvajanju in čiščenju komunalne odpadne vode (Uradni list RS, št. 98/15, 76/17, 81/19, 194/21 in 44/22 – ZVO-2, 21/25 – ZOPVOOV in 113/25 v nadaljevanju: Uredba), izvajalcu javne službe omogočal prevzem in odvoz blata v skladu s 17. členom te Uredbe, razen če mu predloži analizne izvide v skladu z osmim odstavkom 17. člena te Uredbe.

Upravičenec se zavezuje v celotnem obdobju obratovanja MKČN hraniti dokumentacijo iz 1., 2., 3. in 4. točke petega odstavka 28. člena Uredbe. Podatke iz 5., 6. in 7. točke petega odstavka 28. člena Uredbe pa se Upravičenec zavezuje hraniti najmanj pet let.

Upravičenec bo izvajalcu javne službe na njegovo zahtevo najpozneje v 15-ih dneh predložil:

* podatke za izvedbo pregleda in pripravo poročila o pregledu v skladu s sedmim odstavkom 17. člena Uredbe ali analizne izvide iz osmega odstavka 17. člena Uredbe ali
* dokumentacijo in podatke iz tretjega odstavka 28. člena Uredbe.

1. člen

Upravičenec se zaveže, da bo Občini nemudoma vrnil sredstva iz 3. člena te pogodbe, skupaj z zakonskimi zamudnimi obrestmi, od prejema sredstev dalje, v primeru:

* nenamenske porabe sredstev,
* navedbe netočnih ali zavajajočih podatkov za katerikoli namen pridobitve sredstev nakupa MKČN,
* če investicije, za katero je upravičenec pridobil sredstva, ni dokončal oziroma jo je dokončal v bistveno manjšem obsegu, kot je predvideval v prijavi na razpis,
* neizpolnjevanja oziroma kršitve razpisnih in/ali pogodbenih obveznosti,
* drugih ugotovljenih nepravilnostih vezanih na javni razpis za sofinanciranje nakupa MKČN.

1. člen

Morebitne spore v zvezi z izvajanjem te pogodbe rešujeta pogodbeni stranki sporazumno. V kolikor spor ne bo rešljiv sporazumno, lahko vsaka pogodbena stranka sproži spor pri stvarno pristojnem sodišču po sedežu občine.

1. člen

Vse spremembe in dopolnitve te pogodbe se dogovorijo v obliki pisnih dodatkov k pogodbi.

1. člen

Pogodba stopi v veljavo, ko jo podpišeta obe pogodbeni stranki, in velja za leto 2026.

1. člen

Pogodba je sestavljena v treh (3) enakih izvodih, od katerih prejme Občina Horjul dva (2) izvoda in Vlagatelj en (1) izvod.

Datum: Datum:

Številka:

Vlagatelj: Občina Horjul

Janko Prebil, župan

*Priloga 7*

**SOGLASJE LASTNIKA OZIROMA SOLASTIKA ZEMLJIŠČA**

**(v primeru, da vlagatelj ni oziroma da ni 100 % lastnik zemljišča, na katerem se postavlja MKČN)**

Spodaj podpisan-i/-a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, stanujoč \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, lastni-k/-ca oziroma solastni-k/-ca (ustrezno obkroži) parcele št. \_\_\_\_\_\_\_\_\_\_\_\_\_\_\_\_\_\_ k.o.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ soglašam, da \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ime in priimek vložnika), v skladu s prijavo na Javni razpis za sofinanciranje MKČN na območju Občine Horjul v letu 2026, postavi MKČN na zgoraj navedenem zemljišču.

Podpis lastni-ka/-ce oziroma solastni-ka/-ce:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Priloga 8*

**POOBLASTILO ZA VLOŽITEV SKUPINSKE VLOGE ZA SKUPNO MKČN**

**(samo za vloge, kjer se za več objektov z različnimi lastniki postavi skupna MKČN).**

Spodaj podpisani/-a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, stanujoč/-a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, lastni-k/-ca oziroma solastni-k/-ca (ustrezno obkroži) stavbe na naslovu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ki se nahaja na parceli št. \_\_\_\_\_\_\_\_\_\_\_\_\_\_\_\_\_\_\_\_\_ k.o.: \_\_\_\_\_\_\_\_\_\_\_\_\_\_\_\_\_\_\_\_\_, ki bo priključena na skupno MKČN na parceli št. \_\_\_\_\_\_\_\_\_\_\_\_\_\_\_\_\_\_\_\_\_ k.o.: \_\_\_\_\_\_\_\_\_\_\_\_\_\_\_\_\_\_\_\_\_, pooblaščam \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ime in priimek vložnika), da se v mojem imenu in na vložnikov račun prijavi na Javni razpis za sofinanciranje MKČN na območju Občine Horjul v letu 2026. S to izjavo potrjujem priklop na skupno MKČN ter prejem sredstev Občine Horjul za namen sofinanciranja nakupa MKČN za zgoraj navedeno stavbo.

Podpis lastni-ka/-ce oziroma solastni-ka/-ce:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Priloga 9*

**MEDSEBOJNI DOGOVOR O SKUPNI MKČN**

**(samo za vloge, kjer se za več objektov z različnimi lastniki postavi skupna MKČN)**

Priložite podpisani medsebojni dogovor vseh uporabnikov MKČN, ki ni časovno omejen, iz katerega bo razvidna delitev stroškov vzdrževanja MKČN in oseba, ki bo zadolžena za upravljanje MKČN

**VZOREC MEDSEBOJNEGA DOGOVORA O SKUPNI MKČN:**

# MEDSEBOJNI DOGOVOR O SKUPNI POSTAVITVI IN UPRAVLJANJU MALE KOMUNALNE ČISTILNE NAPRAVE (MKČN)

sklenjen med spodaj navedenimi uporabniki in lastniki objektov (v nadaljevanju: *uporabniki*):

## 1. POGODBENE STRANKE

Uporabniki MKČN:

1. Ime in priimek / Naziv: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
   Naslov stalnega prebivališča / sedeža: \_\_\_\_\_\_\_\_\_\_\_\_\_\_\_\_\_\_\_  
   EMŠO / Matična številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
   Lastnik objekta na naslovu: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. Ime in priimek / Naziv: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
   Naslov stalnega prebivališča / sedeža: \_\_\_\_\_\_\_\_\_\_\_\_\_\_\_\_\_\_\_  
   EMŠO / Matična številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
   Lastnik objekta na naslovu: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(po potrebi dodati vse uporabnike)*

## 2. PREDMET DOGOVORA

S tem dogovorom se uporabniki sporazumno dogovorijo o skupni postavitvi, uporabi, upravljanju in vzdrževanju male komunalne čistilne naprave (MKČN), ki bo namenjena odvajanju in čiščenju komunalne odpadne vode iz več objektov uporabnikov.

MKČN bo postavljena na zemljišču: - parcelna številka: \_\_\_\_\_\_\_\_\_\_\_\_\_, k.o. \_\_\_\_\_\_\_\_\_\_\_\_\_\_\_, - lastnik zemljišča: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

## 3. NAMEN IN TRAJANJE DOGOVORA

Ta dogovor se sklepa za nedoločen čas in ni časovno omejen.

Uporabniki se zavezujejo, da bodo MKČN uporabljali izključno v skladu z veljavno zakonodajo, tehničnimi navodili proizvajalca ter pogoji javnega razpisa za sofinanciranje malih komunalnih čistilnih naprav.

## 4. DOLOČITEV ODGOVORNE OSEBE ZA UPRAVLJANJE MKČN

Uporabniki soglasno določajo naslednjo osebo kot odgovorno za upravljanje MKČN:

* Ime in priimek / Naziv: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* Naslov: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* Kontakt (telefon, e-pošta): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Odgovorna oseba je zadolžena za:

* organizacijo rednega obratovanja MKČN,
* izvajanje in naročanje rednih pregledov, vzdrževanja in praznjenja,
* vodenje potrebne dokumentacije,
* komunikacijo z občino, izvajalci in drugimi pristojnimi organi,
* obveščanje uporabnikov o morebitnih nepravilnostih ali dodatnih stroških.

## 5. STROŠKI IN FINANCIRANJE

Uporabniki se dogovorijo, da si stroške investicije (če niso v celoti sofinancirani), obratovanja, rednega in izrednega vzdrževanja ter morebitnih popravil razdelijo medsebojno po naslednjem ključu:

*(npr. enakomerno, glede na število uporabnikov, velikost objekta ipd.)*

## 6. SLUŽNOST IN DOSTOP

Uporabniki soglašajo, da je za namen postavitve, obratovanja, vzdrževanja in dostopa do MKČN sklenjena oziroma bo sklenjena služnostna pogodba med lastnikom/-i zemljišča in investitorjem/-ji MKČN.

Služnostna pogodba je sestavni del vloge za sofinanciranje in se priloži temu dogovoru.

## 7. SPREMEMBE IN PRENEHANJE DOGOVORA

Spremembe tega dogovora so veljavne le v pisni obliki in s soglasjem vseh uporabnikov.

Dogovor lahko preneha le s soglasjem vseh uporabnikov ali v primeru trajne odstranitve MKČN oziroma priključitve objektov na javno kanalizacijo.

Prenehanje dogovora ne vpliva na obveznosti, nastale do dneva prenehanja.

## 8. REŠEVANJE SPOROV

Morebitne spore, ki izhajajo iz tega dogovora, bodo uporabniki reševali sporazumno. Če to ne bo mogoče, je pristojno stvarno pristojno sodišče v \_\_\_\_\_\_\_\_\_\_\_\_\_\_\_\_\_\_\_.

## 9. KONČNE DOLOČBE

Ta dogovor je sestavljen v \_\_\_\_ enakih izvodih, od katerih prejme vsak uporabnik po en izvod, en izvod pa se priloži vlogi za javni razpis.

Dogovor začne veljati z dnem podpisa vseh uporabnikov.

Kraj in datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

### 

### PODPISI UPORABNIKOV:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (podpis)
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (podpis)

*(po potrebi dodati vse uporabnike)*

*Priloga 10*

**ZAHTEVEK ZA IZPLAČILO SREDSTEV**

**(po zaključku naložbe)**

**1. VLAGATELJ:**

|  |  |  |
| --- | --- | --- |
| Ime in priimek: |  |  |
| Naslov (ulica/hišna št. ter poštna št. in kraj): |  | |
| Št. odločbe, ki jo je izdala Občina Horjul: |  | |

**2. LOKACIJA NALOŽBE**

|  |  |
| --- | --- |
| Št. parcele/razdelek, kjer je postavljena MKČN: |  |
| Katastrska občina: |  |
| Naslov stavb, ki se priključujejo na MKČN: |  |

**3. RAČUN:**

|  |  |
| --- | --- |
| Račun št.:  (priložite kopijo računa) |  |
| Datum plačila računa:  (priložite kopijo dokazila o plačilu) |  |

**4. PRILOGE:**

1. **Kopija računa** za nakup MKČN, iz katere je razvidno, da cena vključuje montažo in prvi zagon MKČN z nastavitvijo parametrov. Priložiti je potrebno tudi **kopijo dokazila o plačilu**, kjer je razviden datum plačila računa (*Priloga 2*) - v kolikor račun še ni priložen k vlogi,
2. Izjava proizvajalca, da ima MKČN, ki je predmet ponudbe, **izjavo o lastnostih oziroma listino o skladnosti izdelka** z zahtevami glede doseganja mejnih vrednostih parametrov odpadnih vod, kot jih predpisuje Uredba o odvajanju in čiščenju komunalne odpadne vode (Uradni list RS, št. 98/15, 76/17, 81/19, 194/21 in 44/22 – ZVO-2) (*Priloga 3*) – v kolikor izjava še ni priložena vlogi,
3. **Dopis izvajalca javne službe JP VOKA SNAGA d.o.o., da ima upoštevan 90% učinek čiščenja pri obračunu plačila okoljske dajatve (***Priloga 4*) - v kolikor dopis še ni priložen vlogi.
4. Poročilo o privih meritvah (*Priloga 5*) - v kolikor poročilo še ni priloženo vlogi.

|  |  |
| --- | --- |
| V \_\_\_\_\_\_\_\_\_\_\_\_\_\_\_\_\_,  dne\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Podpis vlagatelja) |